ข้อใดกล่าวถึงโควิดสายพันธุ์โอไมครอน ได้ถูกต้อง
1. ไม่มีหลักฐานยืนยันจากหลายประเทศว่า โอไมครอน มีแนวโน้มความรุนแรงลดลงเมื่อเทียบกับสายพันธุ์เดลต้า
2. การตรวจหาเชื้อไม่สามารถตรวจได้ด้วยวิธี RT-PCR
3. มีการกลายพันธุ์ที่ตำแหน่งโปรตีนหนาม หรือ spike protein ที่ใช้ยึดเกาะกับเซลล์ของคน
4. ไม่จัดอยู่ในกลุ่มสายพันธุ์ที่น่ากังวล
คำตอบคือ 3.  เพราะว่า เพราะ "มีการกลายพันธุ์ที่ตำแหน่งโปรตีนหนาม หรือ spike protein ที่ใช้ยึดเกาะกับเซลล์ของคน" กล่าวถึงโควิดสายพันธุ์โอไมครอน ได้ถูกต้อง ส่วนข้ออื่น ๆ กล่าวไม่ถูกต้อง

“โอไมครอน” หรือ “โอมิครอน” (Omicron) เป็นไวรัสโควิดสายพันธุ์ใหม่ B.1.1.529 ลำดับที่ 5 ที่จัดอยู่ในกลุ่มสายพันธุ์ที่น่ากังวล เหมือนสายพันธุ์อัลฟา (Alpha), เบตา (Beta), แกมมา (Gamma) และ เดลตา (Delta) ถูกรายงานว่าพบครั้งแรก ในตอนใต้ของทวีปแอฟริกาใต้ ที่ประเทศบอตสวานา

เชื้อโควิด-19 โอไมครอน มีการกลายพันธุ์ที่ตำแหน่งโปรตีนหนาม หรือ spike protein ที่ใช้ยึดเกาะกับเซลล์ของคน และเมื่อเข้าไปในร่างกายก็จะทำให้ไวรัสยึดเกาะ และเข้าสู่เซลล์ร่างกายของเราได้ง่ายขึ้น นอกจากนี้โอไมครอนยังอาจหลบหลีกภูมิคุ้มกันจากวัคซีน และภูมิคุ้มกันธรรมชาติในผู้ที่เคยติดเชื้อโควิด-19 สายพันธุ์อื่นๆ ได้ รวมทั้งคนที่เคยติดเชื้อโควิด-19 มีโอกาสที่จะติดเชื้อซ้ำได้จากโอไมครอน

ความรุนแรงของสายพันธุ์โอไมครอน (Omicron) มีหลักฐานยืนยันจากหลายประเทศว่า โอไมครอน มีแนวโน้มความรุนแรงลดลงเมื่อเทียบกับสายพันธุ์เดลต้า แต่การติดเชื้ออาจทำให้มีอาการรุนแรง และทำลายปอดได้ในผู้ที่ยังไม่ได้ฉีดวัคซีน หรือในผู้ที่เป็นโรคเบาหวาน โรคหัวใจ และเด็กเล็ก เป็นต้น โดยอาการที่พบบ่อยของเชื้อโควิด-19 โอไมครอน ได้แก่ มีอาการอ่อนเพลีย เหนื่อยง่าย มีอาการปอดอักเสบ ไอ เจ็บคอ มีน้ำมูก และพบว่าบางรายเหงื่อออกมากในตอนกลางคืน ด้านการรับรสชาติและได้กลิ่นเหมือนปกติ ไม่ค่อยมีอาการไข้ ทั้งนี้ยังต้องการข้อมูลเพิ่มเติมในกลุ่มที่ติดเชื้อซ้ำและผู้ป่วยกลุ่มเสี่ยง และสามารถแพร่กระจายได้อย่างรวดเร็ว

การตรวจหาเชื้อโควิด-19 สายพันธุ์โอไมครอน ยังสามารถตรวจได้ด้วยวิธี RT-PCR ซึ่งเป็นวิธีมาตรฐานที่ใช้ในปัจจุบัน และการตรวจหาสารพันธุกรรมของไวรัส รวมทั้งการตรวจด้วย Antigen test kit (ATK) ซึ่งความไวจะลดหลั่นกันไปในแต่ละยี่ห้อ
อายุรศาสตร์ (อายุรศาสตร์) - Internal Medicine